On ameteid, mida ei anna kodus töötamisega kuidagi ühendada. Aga kui sinu elukutse seda võimaldaks? Plussid on ahvatlevad: sa saad lastega kodus olla, valitsed ise oma aega, töökoht on voodist paari sammu  kaugusel, keegi ei näe, et sul on seljas vana hommikumantel... Aga - sa ei ole lihtsalt lastega kodune. Sa oled ikkagi tööl ja su töö peab tehtud saama. Lahendusi töö ja kodu ühendamiseks ühe katuse alla pakub Anne-Ly Rõuk, arengukeskuse Avitus tööelu toetava, Euroopa Sotsiaalfondi rahastatava programmi "Uus algus" rühmajuht.